b'\n_START_ARTICLE_\nFormula lui Euler\n_START_SECTION_\nAlte aplica\xc8\x9bii\n_START_PARAGRAPH_\n\xc3\x8en ecua\xc8\x9bii diferen\xc8\x9biale, func\xc8\x9bia e\xe2\x81\xb1\xcb\xa3 se folose\xc8\x99te adesea pentru a simplifica deriv\xc4\x83rile, chiar dac\xc4\x83 rezultatul final este o func\xc8\x9bie real\xc4\x83 care implic\xc4\x83 sinus \xc8\x99i cosinus. Identitatea lui Euler este o consecin\xc8\x9b\xc4\x83 imediat\xc4\x83 a formulei lui Euler._NEWLINE_\xc3\x8en ingineria electric\xc4\x83 dar \xc8\x99i \xc3\xaen alte domenii, semnalele ce pot varia periodic \xc3\xaen timp sunt adesea descrise ca o combina\xc8\x9bie de sinus \xc8\x99i cosinus, \xc8\x99i acestea se exprim\xc4\x83 mai convenabil ca partea real\xc4\x83 a func\xc8\x9biilor exponen\xc8\x9biale cu exponent imaginar, folosind formula lui Euler. De asemenea, analiza fazorial\xc4\x83 a circuitelor poate include formula lui Euler pentru reprezentarea impedan\xc8\x9bei unui capacitor sau a unui inductor.'